MLDataScientist/Wikipedia-uzbek-2024-05-01 huggingface dataset:
Wolfgang Amadeus Mozart

Wolfgang Amadeus Mozart (27-yanvar 1756-yil; Zalsburg — 5-dekabr 1791-yil; Vena) — Vena klassik maktabining yirik namoyandasi, sozanda, oʻqituvchi va kompozitor. Uning 600 dan ortiq kompozitsiyalari orasida simfoniya, konserto, kamer, pianino, opera va xor uchun yozilgan asarlar bor. Mozartning ishlaridan boshqa koʻpgina kompozitorlar ilhomlanishgan va uning asarlari hamon orkestrlarning standart repertuarlaridan joy olgan.

Leopold Mozartning oʻgʻli va shogirdi. Yoshligidanoq noyob musiqiy isteʼdod va xotira egasi, virtuoz sozanda (pianinochi, skripkachi), mohir dirijyor va kompozitor sifatida tanilgan: 5 yoshidan ilk musiqa asarlarini ijod etgan, 6 yoshdan butun Yevropa boʻylab gastrolda boʻlgan. 1770-yildan Bolonya Filarmoniya akademiyasi aʼzosi. Zalsburg knyazarxiyepiskop saroyida konsertmeyster (1769-1777) va organchi (1779-1781), Avstriya imperatori Iosif II saroyida musiqachi va kompozitor (1787-yildan).

Maʼrifatchilik davri gʻoyalari taʼsiri ostida kamol topgan Mozartning ijodi 18-asrning badiiy choʻqqilaridan biri. Mozart uslubida klassik tizimga xos ratsionalizm mezonlari bilan birga sentimentalizm xususiyatlari oʻzaro tutashgan. Keng qamrovli musiqiy-badiiy obrazlar dunyosida joʻshqinlik va chuqur ehtiros, iroda va matonat, ayni paytda nafislik va mayinlik xususiyatlari keng oʻrin olgan. Uning shodlik, xushchaqchaq tuygʻularga boy, hayotbaxsh ijodida fojia mavzulari, dard-alam kayfiyatlari ham chuqur ifoda topgan.

Eng yirik musiqa ustalari oʻrtasida Mozart oʻz ijodining serqatlamligi va kengligi bilan ajralib turadi. Mozart deyarli barcha musiqa janrlariga murojaat etib, 600 ga yaqin asar yaratgan, musiqa tarixida goʻzallik va mukammal garmoniya timsoli sifatida oʻz nomini qoldirgan. Mozart operaning yangi turlarini yaratgan. „Figaroning uylanishi“ opera-komediyasi (1786), „Don Juan“ opera-dramasi (1787), „Seholi fleyta“ milliy opera-ertagi (1791) (jami 17 ta) jahon musiqali teatri xazinasining durdonalariga aylangan. Bulardan „Zaida“ (1780), „Haramdan olib qochish“ (1782), „Qohira gʻozi“ (1783) kabi operalarida Sharq mavzulariga murojaat qilgan. Mozart ijodida simfoniya (50 ga yaqin), cholgʻu konsert (40 ga yaqin), torli kvartet (23 ta), fortepiano sonatasi (21 ta) rivoj topdi. Mozart, shuningdek, turli cholgʻu asarlar, kantata, messa, kamer ansambllar, qoʻshiqlar muallifi. Uning soʻnggi asari — „Rekviyem“ (1791, shogirdi F. Zyusmayer tugallagan) mazkur janrning mumtoz namunasiga aylangan. Zalsburgda xalqaro „Mozarteum“ (tarkibida ilmiy, oʻquv, konsert boʻlimlari mavjud) muassasasi faoliyat koʻrsatmoqda (1880-yildan).

Adabiyot 
 Levik V.,Chet el musiqasi tarixi T., 1984.

Manbalar 

Musiqa
Klassik musiqa
Avstriya bastakorlari
Pianistlar
Chino Moreno

Chino Moreno (haqiqiy ismi Camilo Wong Moreno 1973-yil 20-iyunda tugʻilgan) — amerikalik musiqachi. U Deftones va Team Sleep guruhlarining asosiy vokalchisi va orqa gitarachisi. Moreno Kaliforniya shtatining Sakramento shahrida tavallud topdi. Uning otasi meksikalik, onasining qonida esa meksika, irlandiya, xitoyliklarning qoni aralashgan edi. Uning taxallusi „Chino“ ispan tilida „xitoycha“ degan maʼnoni anglatadi. U besh farzand ichida uchinchisi. U turmush qurgan, turmush oʻrtogʻining ismi Celeste. Ular ikki farzandga egalar: Kristian va Jakobi.

Ikki xil maʼnoli, ogʻir sheʼriy matnlari haqida Morenodan sitatalar: „Ayrim vaqtlarda mening matnlarim aniq bir mavzuga ega boʻlmaydi. Men shunchaki oʻsha paytdagi hislarimni qogʻozga tushiraman, matnlarimning tarkibini tushuntirish qiyin. Men yozayotgan narsalar biz qilayotgan musiqaga javobdir. Deftones’ning musiqasi pop emas, uning baxtli hissiyotlarga aloqasi yoʻq. Paradoks, ammo mening albomdan eng yaxshi koʻrgan qoʻshiqlarim muhabbat haqida, boshqa qarash burchagi ostidagi muhabbat haqida“. Shularga qaramay, Chino irqchilik, prostitutsiya, urban vahshiylik va narkotiklar kabi ijtimoiy muammolar haqidagi qoʻshiqlari bilan mashhur.

Musiqasi 
Deftones’ning albomi White Pony albomi ustida ishlayotganlarida Chino oʻzining sayd-proekti — Team Sleepda ish boshlaydi. Chinoga The Cure, The Smiths, Duran Duran, Depeche Mode, Helmet, Jawbox, Faith No More, Mr. Bungle, Kool Keith, Bad Brains va Weezer guruhlari taʼsir koʻrsatgan va Deftones’ning ohirigi albomi (Saturday Night Wrist) barcha guruhlarning yoʻnalishlari orasidagi kompromiss, Adrenaline albomidagi brutallik va White Ponyda eshitilgan melodiyaviylik orasidagi oltin oʻrtalikdir.

Hamkorlik 
 „Wicked“ — Ice Cube kaver, Kornning Life Is Peachy (1996) albomidan
 „Will To Die“ — Strifening In This Defiance (1997) albomidan
 „First Commandment“ — Soulflyning Soulfly (1998) albomidan
 „Bender“ — Sevendustning Home (1999) albomidan
 „(Rock) Superstar“ — Cypress Hillning Skull and Bones (2000) albomidan
 „Danger Girl“ — Tinfedning Tried + True (2000) albomidan
 „Pain“ — Soulflyning Primitive (2000) albomidan
 „Things!“ — Hesherning Hesher (2001) albomidan
 „The Hours“ — Handsome Boy Modeling Schoolning White People (2004) albomidan
 „Paralytic“ va „Crashing Down“ — Dead Poeticning Vices (2006) albomidan
 „Zombie Eaters“ - Faith No More kaver, Ill Niñoning The Undercover Sessions (2006) albomidan
 „Fistful of Nothing“ — Atomic Sixning Runs Astray (2007) albomidan
 „Vengeance is Mine“ — Droidning Droid (2007) albomidan

Havolalar 
 Deftones’ning rasmiy sayti 
 Team Sleep’ning rasmiy sayti  

Musiqachilar
Yashayotgan insonlar
1973-yilda tugʻilganlar
Amerikalik erkak qoʻshiqchilar
Pivo

Pivo eng qadimiy va eng ommaviy alkogolli ichimlik boʻlib, kraxmalli mahsulotlar — solod, gʻalla, makkajoʻxori, guruch kabilarni achitib tayyorlanadi. Boshqa kam tarqalgan pivo turlari kartoshka (Braziliyada) yoki agava (Meksikada) tayyorlanadi.

Pivo kuchsiz alkogolli, taʼmi taxirroq, koʻpiklanuvchi, xushboʻy, chanqovbosti ichimlik. Oʻrta asrlardayoq Yevropaning qator mamlakatlarida (ayniqsa, Germaniya va Chexoslovakiyada) koʻp tayyorlangan. Keyinchalik sanoat usulida maxsus pivo zavodlarida ishlab chiqarilgan. Pivo 19-asr 2yarmida Rossiya Oʻrta Osiyoni bosib olgandan keyin Oʻzbekistonda ham tarqaldi.

Pivo tayyorlash uchun undirilgan arpadan tayyorlangan suyuklik (solod)ga qulmoq (xmel) va suv qoʻshib spirtli bij-gʻitiladi. Pivoning ayrim navlarini tayyorlashda arpa solodi qisman guruch, makkajoʻxori yoki arpa uni, shuningdek, shakar bilan almashtiriladi.

Solod tayyorlash uchun arpa tozalanadi, namlab undiriladi, ungan arpa maysalari quritiladi. Quritilgan maysalar maydalanib, suv bilan aralashtiriladi. Muayyan haroratda suvli aralashmada fermentatsiya jarayonlarida soloddagi kraxmal shakarga aylanadi, shakarlanish tugagandan keyin aralashma suziladi va tiniq suslo (atala)ga xmel qoʻshib qaynatiladi. Natijada atala tiniqlashadi va xushboʻylikka ega boʻladi. Keyin suslo qulmoqdan tozalanadi va maxsus tindirgichlarda sovitiladi. Suslo maxsus pivo bijgʻitish apparatlarida pivo achitqi (drojji)larining maxsus irqi bilan 5—9° da 7—8 sutka davomida (pivo naviga qarab) bijgʻitilib yetishtiriladi (spirt va karbonat angidrid gazi hosil boʻladi).

Bijgʻigan yoki yosh pivo toʻliq yetilishi uchun maxsus katta sigʻimli idishlarga quyiladi. Idishlarda toʻliq yetilishi va gazdan tozalanish 0—2° da 21—90 kun davom etadi. Pivo tayyorlashning uzluksiz va jadallashtirilgan texnologiyalari ham qoʻllaniladi. Yetilgan pivo qayta suziladi va butilkalarga quyiladi.

pivo tarkibida, navlariga qarab, 4—10 % yengil oʻzlashtiriluvchi oziq moddalar, asosan, uglevodlar, kam miqdorda aminokislotalar bor. Pivoda 11—12 % alkogol, 0,3—0,4 % karbonat angidrid gazi, qulmoqning achchiq va oshlovchi moddalari qoldigʻi, organik kislotalar mavjud. 1 l pivoda 400 dan 800 gacha kkal bor. Pivo xom ashyoning miqdori va tarkibiga, bijgʻish davrining davomiyligiga koʻra har xil (och va toʻq) rangli boʻladi, navlarga ajratiladi.

Oʻzbekiston Respublikasi pivo va alkogolsiz ichimliklar sanoati tarmo-gʻida 16 ta yirik korxona (Toshkent, Fargʻona, Qoʻqon, Andijon, Guliston,Samarqand, Namangan, Buxoro va boshqa shaharlarda), shuningdek, matlubot jamiyatlariga qarashli zavodlar va sexlarida pivo ishlab chiqariladi. Oʻzbekistonda „Olmaliq“, „Qibray“ pivolari mashhur.

Manbalar 

Alkogolli ichimliklar
Uchar lagʻmon jonivori

Uchar lagʻmon jonivori — pastafarianizm yoki Uchar lagʻmon jonivori cherkovi deb ataluvchi parodiya din xudosi. Ushbu din 2005 yili Oregon Davlat Universiteti fizika fakulteti bitiruvchisi Bobby Henderson tomonidan Kanzas shtati Xalq Taʼlimi boʻlimining maktablarda evolutsiya nazariyasi bilan birgalikda aqlli loyihani ham oʻqitish haqidagi qaroriga norozilik sifatida yaratildi. Xalq Taʼlimi boʻlimiga yozgan ochiq xatida Henderson olamni yaratgan, Uchar Lagʻmon Jonivori deb ataluvchi va lagʻmon hamda goʻshtdan iborat „Yaratuvchi“ borligini eʼtirof etadi. Agar dunyoni xudo yaratgani maktabda oʻqitiladigan boʻlsa, „Pastafarianizm“ ham oʻqitilishi zarurligini uqtiradi. Chunki bu din boshqa dinlaridan hech ham qolishmaydi.

Uchar Lagʻmon Jonivori ateist va agnostiklar tomonidan Russell choynagining zamonaviy shakli oʻlaroq argument sifatida ishlatiladi.

Henderson: „Mening din bilan muammom yoʻq. Muammo shundaki, din oʻzini fan qilib koʻrsatmoqda. Agar xudo bor va u aqlli boʻlsa, u holda menimcha uning mutoyiba hissi ham boʻladi“, degan.

2011-yili avstriyalik ateist Niko Alm shaxsni tasdiqlovchi hujjat uchun suratga boshiga „diniy bosh kiyim“ sifatida chovgi kiyib tushish huquqiga erishdi. Alm bu ishni boshqa dindagilar shunday suratlarga boshiga hijob, kipa kiyib tushayotganiga javob sifatida qilganini izohladi.

Yana qarang 
 Parodiya din
 Ateizm
 Russell choynagi

Manbalar

Havolalar 
 Uchar Lagʻmon Jonivori cherkovi sayti

Falsafa
Dinlar
Optimizm

Optimizm yoki nekbinlik (fors. nek - "yaxshi", bin - "nazar") — hayotga ijobiy nuqtai nazardan qarash.

Optimizm (lot. optimus — eng yaxshi) — dunyoda ijobiy omil, yaxshilik hukmronlik qiladi degan tasavvur. Bu atama mavjud dunyoning "eng yaxshi dunyo sifatida" yaratilganligi toʻgʻrisidagi G. V. Leybnits taʼlimotini ifodalash uchun joriy qilingan. Pessimizmning ziddi. Oʻrta asr Sharqi hamda Yevropada Uygʻonish davri gumanizmining vakillari, 18-asr fransuz maʼrifatchilarining dunyoqarashi O. ruhi bilan sugʻorilgan edi. Ular "aqlga muvofiq" ijtimoiy tuzumga erishish mumkin deb hisoblaganlar. Umuman O. tarafdorlari uzluksiz taraqqiyotga ishonadilar, kelajakka ishonch bilan qaraydilar. Odamlarni hayotni sevishga, inson aql-idrokini qadrlashga, ilm-maʼrifatga erishishga daʼvat qiladilar.

Optimizm, hayot goʻzal ekanligi, har qanday qiyin holatdan chiqish bor ekanligi va butun insonlar yaxshi ekanliklari haqida uqtiradi.

Falsafada optimizm Gottfried Wilhelm von Leibniz (Gotfrid Vilgelm fon Leybnits) nomi bilan birga keladi. U: "Biz hammamiz bor boʻlishi mumkin boʻlgan butun dunyolarning eng yaxshisida yashayapmiz", deb aytgan.

Shuningdek 
 Idealizm
 Realizm
 Pessimizm

Manbalar 

Falsafa
Kannibalizm

Kannibalizm (fransuzchada cannibale, ispanchada canibal) — biologiyada hayvonlarning ozuqa yetishmovchiligi natijasida oʻz turidagilarni yeyishi. Masalan, bo'rilar tugʻgan bolalarini, baʼzi qoʻngʻizlar esa tuhumlarini. Evolyutsiya jarayoni natijasida kelib chiqgan doimiy kannibalizm ham mavjud (qoraqurtlar va beshikterbatarlarning urgʻochilari, ularni urugʻlagan erkaklarini yeyishi).

Kannibalizm (frans. cannibale — odamxoʻr) — odam goʻshtini odam yeyishi. Tosh davrining eng qadimgi bosqichida yashagan ibtidoiy odamlarga xos. Keyinchalik oziq-ovqat resurslari koʻpaygach, ocharchilik vaqtlaridagina kamdan-kam uchraydigan hodisa sifatida saqlangan. Biroq diniy kannibalizm odamlar orasida ancha vaqt saqlanib qolib, odamlar oʻldirilgan dushmanlar, oʻlgan qarindoshlar jasadlarining turli qismlarini yeyishgan; bu hodisa odamlar oʻlikning kuch-quvvati va boshqa xususiyatlari uning goʻshtini yegan odamga oʻtadi degan qarashlar natijasida kelib chiqqan.

Biologiyada „odamxoʻr“ va „kannibal“ tushunchalari bir xil maʼnoni anglatmaydi. Bunda kannibal deb oʻz turiga mansub hayvonlarni yeydigan hayvonlarga, odamxoʻr deb esa odam yeydigan yirtqichlarga aytiladi.

Nomining kelib chiqishi 

Kannibal soʻzi kaniba soʻzidan kelib chiqqan boʻlib, Bagama orollarining aholisi Xristofor Kolumbni odamxoʻr maʼnosida Kaniba der edilar. Gerrerga koʻra esa „canibal“ soʻzi „jasur“ maʼnosini anglatadi.

Shuningdek 

 Odamxo'rlik
 Jinsiy Kannibalizm

Kannibalizm

Manbalar
Erasure

Erasure — 1985-yilda Bezildonda tashkil topgan britaniyalik "new wave" guruh. Bu guruh o'ziga hos elektronik va rock musiqasi stiliga ega.

Diskografiya

Studiyaviy albomlar 
 Wonderland (1986)
 The Circus (1987)
 The Innocents (1988)
 Crackers International (1988)
 Wild! (1989)
 Chorus (1991)
 Abba-Esque (1992)
 I Say I Say I Say (1994)
 Erasure (1995)
 Cowboy (1997)
 Loveboat (2000)
 Other People's Songs (2003)
 Nightbird (2005)
 Union Street (2006)
 Light At The End Of The World (2007)
 Pop! Remixed (2009)
 Tomorrow's World (2011)
 Snow Globe (2013)
 The Violet Flame (2014)
 World Be Gone (2017)
 World Beyond (2018)
 The Neon (2020)

Termalar 
 Pop! The First 20 Hits (1992)
 Hits! The Very Best of Erasure (2003)
 Total Pop! The First 40 Hits (2009)
 Always - The Very Best of Erasure (2015)

Konsert albomlari 
 The Two-Ring Circus (1987)
 The Erasure Show (2005)
 Acoustic Live (2006)
 Live At The Royal Albert Hall (2007)
 Tomorrow's World Tour (Live at the Roundhouse (2011)
 World Be Live (2018)

DVD 
 Sanctuary - The Eis Christmas Concert 2002 (2003)
 Hits ! The Videos (2003)
 The Tank, The Swan & The Balloon (2004)
 Great Hits Live - Live At Greatwoods (2005)
 The Erasure Show - Live In Cologne (2005)
 On The Road To Nashville (2007)
 Live At The Royal Albert Hall (2008)

Synthpop guruhlar
New wave guruhlar
Ingliz musiqiy guruhlari
Brit mukofoti sovrindorlari
Julien-K

Julien-K Orgy guruhining ishtirokchilari Amir Derakh va Ryan Shuckning sayd-proekti. Birinchi albomligi - "Death to Analog"ning chiqishi 2005-yilning toʻrtinchi choragiga moʻljallangan edi, ammo albom haligacha chiqmay, reliz 2007-yilda kutilmoqda.

2006-yil 12-mayda Julien-K "Death to Analog" albomini tayyorladilar, 2006-yil 17-mayda esa yakuniy mikslarni ham tugatdilar.

Ularning rasmiy veb-sahifasi 2007-yil 30-mayda ishga tushirildi.

Julien-K Project Revolution turining qatnashchilaridir.

Qoʻshiqlar

-Death To Analog roʻyxati-

Death To Analog (Feat Chester Bennington)
Someday Soon
Kick The Bass (Feat Chester Bennington)
Technical Difficulties (Feat Chester Bennington)
Systeme De Sexe
Maestro
Forever 
Spiral 
Nvr Say Nvr
Look At U
Stranded 
Disease

-B-Saydlar- 
Dreamland
Killing Fields

-Death to Analog REMIKSLAR-
kick the bass (she wants revenge remiksi)
kick the bass (dave aude remiksi)
kick the bass (dj escape & johnny vicious remiksi)
kick the bass (virgin tears & fu - kick the freebase remiksi)
kick the bass (whiteHEAT remiksi)
kick the bass (xtended albom versiyasi)

-Julien-K REMIKS (JK RMKS)-

What Do They Know? - (JK ReMix vs Mindless Self Indulgence)
What Do They Know? (JK ReMix vs MSI - Instrumental Version DJ Dub)
Morning After (Chester Bennington vs Julien-K)
Flashback Acid Test (JK ReMix vs Motor)
Neighborhood (JK ReMix vs Dirty Heads)
Strength of the World (JK ReMix vs Avenged Sevenfold)

-Boshqa taronalar-

Look at U (demo versiyasi Initium terma CDsida relizlangan)
Kick the Bass (demo versiya)
Someday Soon (demo versiya)
Technical Difficulties (demo versiya)
Everyone Knows (demo versiya)-
This Machine - Seganing Sonic Heroes oʻyinida "Team Dark" uchun musiqiy tema
Waking Up - Seganing Shadow the Hedgehog oʻyinida yakunlovchi musiqiy tema

Havolalar
 Julien-K'ning rasmiy sayti 
 Julien-K'ning MySpace'dagi sahifasi 
 Julien-K'ning MySpace'dagi remikslar sahifasi 

Musiqiy guruhlar
Alternative rock guruhlar
Orgy



Tarkib
 Jay Gordon - Vokal
 Bobby Hewitt - Barabanlar
 Ryan Shuck - Gitara
 Amir Derakh - Gitara, Sintez
 Paige Haley - Bas

Hozirda, Bobby Hewitt'dan tashqari Orgy'ning barcha ishtirokchilari boshqa-boshqa sayd-proektlar bilan bandlar.

 Julien-K - Amir Derakh va Ryan Shuck tomonidan asos solingan. Ular elektro-pop guruhdir. Shuningdek, ular Linkin Park aʻzosi Chester Benningtonning Dead By Sunrise nomli yakkahon proektiga yordam berganlar.
 Drug For Joy - Paige Haley tomonidan asos solingan. Ular alternativ rok guruhdirlar.
 Machine Gun Orchestra - bu frontmen Jay Gordon yaratayotgan, hali tayyor boʻlmagan sayd-proekt. Bu proekt haqida maʻlumot juda ozdir va hozirda faqatgina bir qoʻshiqning semplini eshitib koʻrish mumkin. "Where it Begins"

Diskografiya
 Candyass (18-avgust, 1998) - AQSH #32, Platinaviy.
 Vapor Transmission (10-oktabr, 2000) - AQSH #16, Oltin
 Punk Statik Paranoia (24-fevral, 2004) AQSH #11
 Trans Global Spectacle DVD (23-avgust, 2005)

Singllar

Havolalar
 Orgy'ning rasmiy sayti 
 Orgy'ning Myspace'dagi rasmiy sahifasi 
 Amir Derakh'ning rasmiy sayti 
 Julien-K'ning rasmiy sayti (Derakh va Shuck'ning sayd proekti) 
 D1 Music Network (Gordon'ning yozuv leybli) 
 Fransuz fan sayti 

Musiqa
Bushizm

Bushizm AQSh Prezidenti George W. Bush va uning otasi George H. W. Bush nutqlaridagi mantiqiy va grammatik xatolar, kulguli vaziyatlar, ulardan kelib chiqqan neologizmlardir. Bushizmlar orqali bu ikki prezident obrazi hajv ostiga olinadi.

Misollar 
 Yo! Blair! (2006 yilgi Sankt-Peterburg sammitida)
 NASA hamon koinot bilan qiziqmoqda.
 Nima farqi bor? (Iroqda ommaviy qirgʻin qurollari topilmagani xususidagi savolga javoban, 16 dekabr, 2003 yil)
 Sizda ham zanjilar bormi? (Braziliya prezidenti bilan suhbatda, 28 aprel, 2002)
 Polshani unutdingiz! (John Kerry'ning Iroqqa kirish uchun Bush vaʼda qilgan "Buyuk Koalitsiya"sida Buyuk Britaniya, Avstraliya va AQSh'dan boshqa hech kim yoʻqligini eslatganiga javoban, 2004 yil)
 Xudo men orqali gapirmoqda. (16 iyul, 2004)
 Oʻqishni bilmasangiz, gazeta oʻqiy olmaysiz. (6 avgust, 2004)
 AQSh'ning Iroqqa hujum qilishi haqidagi fikr kulgulidir. (2005 yilning fevrali, Iroqqa AQSh qoʻshinlari kirganidan ikki yil oʻtib)
 Ozod xalqlar - tinch xalqlardir. Ozod xalqlar bir-biriga hujum qilmaydilar. Ozod xalqlar ommaviy qirgʻin qurollari ishlab chiqarmaydilar. (3 oktabr, 2003. Eslatma: AQSh ommaviy qirgʻin qurollari ishlab chiqaradi)
 Jasur Iroq fuqarosining Saddom Husayn kesib tashlagan qoʻlini siqib qoʻyishdan mamnunman.
 Men yaqinda Rossiya prezidenti bilan Slovakiyada uchrashdim. Yoki Sloveniyadami - men bu mamlakat qanday nomlanishini aniq eslay olmayman.

Ilovalar 

George W. Bush
Placebo

Placebo (Plasibo deb tallafuz etiladi) — britaniyalik alternativ rok yoʻnalishida ijod qiluvchi musiqiy guruh. 1994-yili Brian Molko (vokal, gitara, klavishlar) va Stefan Olsdal (gitara, bas, klavishlar, bek-vokal) tomonidan tashkil topgan. 1996-yili barabanchi Robert Schultzbergni Brayanning avvaldan tanishi Steve Hewitt almashtiradi.

Tarix 

Placebo guruhining tarixi 1994-yili ikki lyuksemburglik sinfdosh Brayan Molko va Stefan Olsdal Londonning „Janubiy Kensington“ metro bekatida uchrashishganligidan boshlanadi. Maktab paytlarida ular unchalik muloqot qilmas edilar, ammo yillar oʻtib uchrashganlarida ikkalari musiqa bilan qiziqishlarini anglab, guruh tuzishga qaror qiladilar. Bu qarorning natijasi „Ashtray Heart“ (Kuldon-yurak) guruhi boʻladi. Stiv Hyuitt birinchi demo-yozuvlarni yaratishda ishtirok etgan boʻlsa ham, u doimiy ishtirokchi boʻla olmaydi, chunki u boshqa guruhda edi. Shuning uchun Stefan Brayanni oʻzining doʻsti Robert Shulsberg bilan tanishtiradi. Va ular uchchalasi Placebo guruhiga asos soladilar. 1996-yili Robert Brayan bilan kelishmovchiliklar tufayli guruhni tark etganida Stiv guruhga qaytib keladi.

Tarkib 
 Brayan Molko () — vokal, gitara, klavishlar.
 Stefan Olsdal () — gitara, bas, klavishlar, bek-vokal.
 Robert Shulsberg (; 1994—1996) — barabanlar.
 Stiv Hyuitt (; 1996-yildan) — barabanlar, perkussiya.

Diskografiya

Studiyaviy albomlar 
 Placebo (17-iyul, 1996)
 Without You I’m Nothing (12-oktabr, 1998)
 Black Market Music (9-oktabr, 2000)
 Sleeping with Ghosts (22-sentabr, 2003)
 Meds (13-mart,2006)
Battle for the Sun (2009)
 Loud Like Love (2013)
 Never Let Me Go (2022)

Termalar 
 Once More with Feeling (Singles 1996—2004) (25-oktabr, 2004)
 Covers (5-mart, 2007)

DVD 
 Soulmates Never Die (Live in Paris 2003) (15-mart, 2004)
 Once More with Feeling (Videos 1996—2004) (25-oktabr, 2004)

Havolalar 
 Placeboʻning rasmiy sayti 
 Placebo haqida rus sayti  

Musiqa
MTV Europe Music Award sovrindorlari
Dido

Dido (; Florian Cloud de Bounevialle Armstrong (); 1971-yil 25-dekabrda tugʻilgan) ingliz qoʻshiqchisi va qoʻshiqnavisidir. Taxallusini Vergiliyning „Eneida“sida koʻklarga koʻtarilgan Karfagenning asoschisi asotir-malikaning ismi „Didona“dan olgan. 1999-yilda No Angel nomli ilk albomini chiqardi. Bu albom unga xalqaro miqyosda shuhrat olib keldi, umumjahon boʻylab 21 million nusxada sotildi. Albomning „Here with Me“ va „Thank You“ ashulalari hit boʻldi. Bundan tashqari, albom koʻplab yutuqlarga, jumladan ikki marta Brit Awards va bir marta MTV Europe Music Awardga loyiq koʻrildi. Ikkinchi albomi — Life for Rent boʻlib, 2003-yilda chiqarildi. Albomning „White Flag“ va „Life for Rent“ ashulalari hit boʻldi.

Didoning ilk ikki albomi 2000-yillarda Birlashgan Qirollikda eng koʻp sotilgan musiqiy albomlar safidan oʻrin oldi. Dido 2008-yilda Safe Trip Home nomli uchinchi studiyaviy albomini ommaga havola etdi. Albom tanqidchilar tomonidan xush qarshilandi, ammo tijoriy jihatdan avvalgi albomlaridek muvaffaqiyat qozonmadi. Dido „If I Rise“ ashulasi uchun Oscarga nomzod boʻldi, 2019-yilning mayida esa Ivor Novello mukofotini oldi.

Diskografiyasi

Albomlar

Singllar

DVDlar 
 „Here with Me/Thank You (Akustik)“ — DVD singl (2001)
 „White Flag/Life for Rent“ — DVD singl (2004)
 Dido: Live/Dido: Live at Brixton Academy — CD+DVD (iyun, 2005)

Manbalar

Havolalar 
 Didoʻning rasmiy sayti 
 

Ingliz musiqachilari
1971-yilda tugʻilganlar
25-dekabrda tugʻilganlar
Artistik tahalluslar
Ingliz qoʻshiqchilari
Yashayotgan insonlar
MTV Europe Music Award sovrindorlari
Brit mukofoti sovrindorlari
Tokio Hotel

Tokio Hotel — Magdeburglik nemis rock-guruhi.

Guruh 2001-yili, egizaklar Bill va Tom Kaulitzlar duetiga Gustav Schäfer va Georg Listing qoʻshilganida tashkil topadi. Guruhning dastlabki nomi "Devilish" boʻlgan. Oʻsha paytda ijodkorlar oʻrtacha hisobda 12 yoshda boʻlganlar. 2003-yili Universal bilan shartnoma imzolagandan soʻng guruh oʻz nomini "Tokio Hotel"ga oʻzgartiradi. Kvartetning musiqiy prodyuserlari - David Jost, Dave Rot va Pat Benzner. Nomini oʻzgartirganidan soʻng guruh yoʻnalishini ham oʻzgartirdi. Tokio Hotel endi progressiv-kommers pop va pop-rokni ijro eta boshladi. Guruh juda tez orada oʻsmirlarning sevimli guruhiga aylanadi.

Diskografiya

Albomlar 
 Schrei (2005)
 Schrei - so laut du kannst (2006)
 Zimmer 483 (2007)
 Scream (Room 483) (2007)
 Humanoid (2009)

Singllar 
 Durch den Monsun (2005)
 Schrei]] (2005)
 Rette Mich (2006)
 Der Letzte Tag (2006) / Wir Schließen Uns Ein (2006)
 Übers Ende der Welt (2007)
 Spring Nicht (2007)
 Monsoon (2007)
 Ready, Set, Go! (2007)
 Scream (2007)
 An Deiner Seite (Ich bin da) (2007)
 Automatic / automatisch (2009)
 The World Behind My Wall / Lass uns Laufen (2010)
 Dark side of the sun (2010)

Havolalar 

 Tokio Hotel Fans
 Rasmiy nemis tilidagi sayt
 Rasmiy fransuz tilidagi sayt 
 Rasmiy ingliz tilidagi sayt 
 Rasmiy italyan tilidagi sayt 
 Rasmiy nemis fan-klubi
 Rasmiy niderland fan-klubi 
 Rasmiy Litva fan-klubi
 Rasmiy Amerika fan-klubi 
 Rasmiy Isroil fan-klubi 
 Turkiya fan-klubi 

Musiqa
MTV Europe Music Award sovrindorlari